**Dyddiad cyhoeddi:** 06 Gorffennaf 2022

**Cais Rhyddid Gwybodaeth**

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Fe wnaethoch chi ofyn am yr wybodaeth ganlynol:**

*• Beth yw cyfanswm yr arian y mae Trafnidiaeth Cymru wedi’i wario ar gyfieithiadau Cymraeg o 01/01/2016 hyd yma?*

*• Beth yw cyfanswm yr arian y mae Trafnidiaeth Cymru wedi’i wario ar gyfieithiadau Cymraeg o 07/02/2021 hyd yma?*

**Ar ôl adolygu eich cwestiynau, rydyn ni’n gallu darparu’r wybodaeth ganlynol:**

* Mae gennym ddata wedi’i gofnodi ar gyfer gwariant ar gyfieithiadau Cymraeg ar gyfer Trafnidiaeth Cymru rhwng Hydref 2017 a heddiw. Yn ystod y cyfnod hwn, roedd cyfanswm y gwariant yn £225,965.26.
* Mae Rheilffyrdd Trafnidiaeth Cymru Cyf wedi gwario cyfanswm o £42,160.00 ar Gyfieithiadau Cymraeg rhwng mis Chwefror 2021 a heddiw.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".